# אל-בוראק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מוחמד רוכב על אל-בוראק; מיניאטורה פרסית מן המאה ה-16

אל-בּוּראק (בערבית: البُراق) במסורת המוסלמית היא בהמה פלאית מעופפת דמוית סוס, שעל גבה רכב מוחמד (נביא האסלאם) ממכה אל מסגד אל-אקצא ב"ליל המסע והעלייה לשמים" (ليلة الإسراء والمعراج לילת אל-אסראא ואל-מעראג'). הקוראן מזכיר בפסוק אחד את אותו הלילה (סורה 17 פסוק 1), אולם המסורת המוסלמית מרחיבה ומספרת כי המלאך גבריאל ציווה על מוחמד לקום משנתו ולצאת אל "המסגד הקיצון" (אל-אקצא). מסגד זה מזוהה עם הר הבית בירושלים, שבו אכן הוקם מסגד בשם זה. לשם המסע הועמדה לרשות מוחמד בהמה מיוחדת, אל-בוראק, שכל צעד שלה מגיע עד האופק. עוד באותו לילה הגיע מוחמד אל מסגד אל-אקצא, עלה לרקיע השביעי וקיבל בו את המצווה להתפלל חמש פעמים ביום. משחזר לאדמה, חיכתה לו אל-בוראק והביאה אותו בחזרה למכה. על-פי המסורת, המסע היה מהיר כל-כך, שמיטתו של מוחמד עוד הייתה חמה עם חזרתו.
מסורת מאוחרת קובעת כי הכותל המערבי הוא הקיר שאליו קשר מוחמד את אל-בוראק עם הגיעו למסגד אל-אקצא. כנראה שמסורת זו מושפעת מהחשיבות שמייחסים יהודים לכותל המערבי. יש ערבים מוסלמים המכנים את הכותל המערבי "אל-בוראק" על שם אותה בהמה פלאית, וזה היה שמו הרשמי של האתר בתקופת השלטון הירדני במזרח ירושלים.

מקור: http://he.wikipedia.org../../../%D7%90/%D7%9C/-/%D7%90%D7%9C-%D7%91%D7%95%D7%A8%D7%90%D7%A7.html

קטגוריות: אסלאם | הכותל המערבי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bahasa Indonesia
- Español
- Português